stanford-oval/wikipedia huggingface dataset:
Euroopan turvallisuus- ja yhteistyöjärjestö
Aiheesta muualla

Kuvia tai muita tiedostoja aiheesta Euroopan turvallisuus- ja yhteistyöjärjestö Wikimedia Commonsissa
Euroopan turvallisuus- ja yhteistyöjärjestön sivusto (englanniksi)
Euroopan turvallisuus- ja yhteistyöjärjestö
Puheenjohtaja | Kolmikko | Puheenjohtajan edustajat | Parlamentaarinen yleiskokous | Demokraattisten instituutioiden ja ihmisoikeuksien toimisto | Kansallisten vähemmistöjen pääkomissaari | Joukkotiedotusvälineiden vapauden edustaja | Sihteeristö | Korkean tason suunnitteluryhmä | Tuki kahdenkeskisten sopimusten toimeenpanolle
ETYJin osanottajavaltiot  ETYJin yhteistyökumppanit
Luettelo Jamaikan kaupungeista

Jamaikan kartta
Kingston, Jamaikan pääkaupunki
Montego Bay
Tämä on luettelo Jamaikalla sijaitsevista kaupungeista.
Alligator Pond
Black River
Clarendon Park
Discovery Bay
Falmouth
Kingston
Manchester
Mandeville
May Pen
Montego Bay
Morant Bay
Negril
Ocho Rios
Port Antonio
Port Esquivel
Portmore
Richmond
Rocky Point
Spanish Town
Saint Ann
Saint Mary
Ljuba Welitsch

Ljuba Welitsch Sofiassa, toukokuu 1934
Ljuba Welitsch (oik. Veličkova; bulg. Люба Величкова, 1. huhtikuuta 1913 Borissovo – 2. syyskuuta 1996 Wien) oli bulgarialainen oopperalaulaja, äänialaltaan sopraano.
Welitsch opiskeli vuodesta 1932 Sofiassa Georgi Zlatev-Tšerkinin johdolla. Opiskeluaikanaan hän lauloi kuoron jäsenenä Sofian oopperassa. Debyyttinsä hän teki pienessä roolissa Gustave Charpentierin Louisen esityksessä siellä vuonna 1934. Vuodesta 1935 Welitsch täydensi opintojaan Theo Lierhammerin johdolla Wienissä; hän valmistui vuonna 1937. Ensimmäisenä pääroolinaan hän tulkitsi Neddan osan Ruggero Leoncavallon Pajatsossa vuonna 1936 Grazin oopperassa, jossa lauloi vuoteen 1940. Welitsch alkoi uransa edetessä laulaa myös raskaampia rooleja, kuten Sentan ja Aidan osat.
Vuonna 1944 Welitsch esiintyi Richard Straussin Salomen nimiroolissa säveltäjän itsensä Wienin Volksoperissa johtamassa esityksessä. Hän tulkitsi saman roolin myös myöhemmin Straussin 80-vuotisjuhlallisuuksien yhteydessä. Vuonna 1946 Welitsch liittyi Wienin valtionoopperan palvelukseen, ja vuonna 1947 hän teki Covent Garden -debyyttinsä Salomen roolissa. Myös Metropolitan-debyyttinsä hän teki Salomen roolissa vuonna 1949 samassa esityksessä, jossa kapellimestari Fritz Reiner teki oman Metropolitan-debyyttinsä. Welitsch alkoi 1950-luvulla jälleen esiintyä pienemmissä, myös koomisissa rooleissa. Vuonna 1959 hän teki jäähyväisesiintymisensä Wienin valtionoopperassa Werner Egkin teoksessa Der Revisor. Hän teki vielä 1972 paluun Metropolitan-oopperaan Herttuattaren koomisessa puheosassa Gaetano Donizettin Rykmentin tyttäressä. Lisäksi Welitsch pysyi aktiivisena Wienin Volksoperissa, jossa lauloi toistuvasti vielä vuoteen 1981. Hän teki myös elokuvaesiintymisiä.
Ludwig Wilhelmy

Ludwig Wilhelmy 1860-luvulla.
Ludwig Ferdinand Wilhelmy (25. joulukuuta 1812 Stargard, Preussi (nykyään Puolaa) – 18. helmikuuta 1864 Berliini) oli saksalainen kemisti, joka julkaisi ensimmäisenä kemiallisen kinetiikan alaan kuuluvan kvantitatiivisen tutkimuksen. Hänen ansiokseen on luettu kemiallisen kinetiikan eli reaktiokinetiikan syntyminen.
Tieteellinen työ

Wilhelmy opiskeli farmasiaa ja työskenteli omistamassaan apteekissa, jonka hän möi ennen kuin aloitti fysiikan ja kemian opiskelun Justus von Liebig -yliopistossa (Gießen) ja Heidelbergin yliopistossa. Hän opiskeli myös termodynaamikko Henri Victor Regnaultin kanssa Pariisissa (Collège de France) ja liittyi myöhemmin fysiikan yhteisöön, johon kuuluivat matemaatikko Paul du Bois-Reymond, termodynaamikko Rudolf Julius Emanuel Clausius, fyysikko Hermann Ludwig Ferdinand von Helmholtz ja sähköinsinööri Werner von Siemens. Wilhelmy väitteli Heidelbergissä tohtoriksi v. 1846 koheesiolämmön mittauksesta. Hän työskenteli ja opetti vuodet 1849–1854 dosenttina (saks. privatdozent) Heidelbergissä ennen kuin muutti Berliiniin vetäytyäkseen tieteen parista.
Tieteellisen uransa aikana Wilhelmy työskenteli useiden fysikaalisten ja kemiallisten 
kysymysten parissa, kuten kapillaari-ilmiö, laajenemiskerroin ja termodynamiikan ensimmäinen laki. Wilhelmy muistetaan tiedeyhteisössä erityisesti hänen uraauurtavasta tutkimuksestaan kemiallisen kinetiikan parissa: Wilhelmy tutki sakkaroosiliuoksen, joka sisälsi yhtäsuuret määrät fruktoosia ja glukoosia, happokatalysoitua tasopolaroidun valon kiertymistä polarimetrillä. Hän siis tutki sakkaroosin inversionopeutta ja selitti reaktion kinetiikan differentiaaliyhtälöllä, jonka hän integroi (seuraavassa käyttäen Wilhelmyn terminologiaa):
Yhtälöissä  dZ kuvaa sakkaroosin vähenemistä aikajaksolla  dT ja siis  Z on sakkaroosin konsentraatio,  S on vakiona oleva happokonsentraatio, ja  M on nopeusvakio (so. inversiokerroin). Wilhelmyn käyttämä  log tarkoittaa luonnonlogaritmia.
Reaktion alussa  T=0 ja  Z=Z_{0}, täten
Viimeinen yhtälö on lähes identtinen alkeisreaktion 1. kertaluvun nopeuslain kanssa.
Wilhelmy havaitsi, että reaktionopeus riippuu sakkaroosin ja katalysoivan hapon konsentraatioista. Wilhelmy käytti tutkimuksessaan lisäksi empiiristä yhtälöä, jonka avulla hän kytki nopeusvakion lämpötilariippuvuuteen, jolla hän oletti olevan eksponentiaalinen käyttäytyminen. Wilhelmyn tieteellisen tutkimuksen arvo tunnustettiin vasta 34 vuoden päästä, jolloin Friedrich Ostwald mainitsi siitä.
Wilhelmyn mukaan on nimetty ohut metallilevy (Wilhelmy plate), jota käytetään mitattaessa pintajännitystä ilma/neste- ja neste/neste-rajapinnoilla tensiometrillä.
Leontopolis (Leontopolites)

| Leontopolis> Λεοντόπολις.Sijainti |
| --- | --- |
 Leontopolis
Koordinaatit:  30°41′00″N, 31°21′00″E
Valtio:  Egypti
Paikkakunta:  Tell el‐Muqdam (Tell el-Moqdam/Kom el-Muqdam/Kafr Al Meqdam), Mit Ghamr, Al-Daqahliyya
Historia
Tyyppi:  kaupunki
Huippukausi:  100-luku eaa. – 1. vuosisata jaa.
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Leontopolites, Delta, Egypti
Aiheesta muualla
  Leontopolis Commonsissa 
Infobox OKNimi-testi OK: 
Leontopolis (m.kreik. Λεοντόπολις, myös Λεόντων πόλις, Leontōn polis, Λεόντω, Leontō; lat. Leontos Oppidum) eli Ta-remu (egypt. Tꜣ-rmw) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Leontopoliteen nomokseen, jonka pääkaupunki se oli.
Maantiede

Leontopolis sijaitsi Niilin suiston keskiosissa erään suuhaaran (nyk. Damiettan suuhaara) länsirannalla suunnilleen Mendeen, Thmuisin, Sebennytoksen ja Athribiksen keskellä, etelään kolmesta ensin mainitusta. Sen arkeologinen kohde ja tell eli rauniokumpu tunnetaan nimellä Tell el‐Muqdam.
Kaupunkia ei tule sekoittaa toiseen, juutalaisyhdyskunnastaan tunnettuun Leontopoliihin (nyk. Tell el‐Yahudiya) etelämpänä Heliopoliteen nomoksessa.
Historia

Leontopolis oli olemassa viimeistään 19. dynastian ajalta, ja säilyi olemassa myöhäisantiikkiin saakka. Kaupungin egyptinkielinen nimi tarkoitti ”Kalojen maata”. Kreikankielisen nimensä ”Leijonakaupunki” tai ”Leijonien kaupunki” se sai hellenistisellä kaudella eli ptolemaiosten aikana, sillä siellä kunnioitettiin leijonia. Leijona ei ollut Egyptin varsinaisten pyhien eläinten joukossa, mutta niitä kesytettiin joskus ja pidettiin temppeleissä. Varhaisin lähde, joka mainitsee kaupungin ja yleensäkään koko nomoksen on Strabon, ja tämä voi tarkoittaa sitä, että se oli suhteellisen nuori.
Myöhäisellä roomalaisella kaudella kaupunki toimi Augustamnica secundan provinssin pääkaupunkina. Se oli myös piispanistuin. Nykyisin Leontopolis on katolisen kirkon titulaaripiispan istuin nimellä Leontopolitanus in Augustamnica.
Kaupungin rauniokummulla on suoritettu arkeologisia kaivauksia 1800-luvulta lähtien.
Rakennukset ja löydökset

Leontopoliista on säilynyt vain vähän rakennusjäänteitä, sillä ne on käytetty paljolti uudelleen. Kaupungin rauniokummun koko on noin 1 000 × 750 metriä. Kaupungin alue ulottuu myös läheiselle järvelle, joka on nykyisin katoamassa. Kaupungissa oli Osorkon II:n rakennuttama temppeli, joka oli omistettu paikalliselle leijonanhahmoiselle jumalalle Mahesille. Temppelistä on säilynyt joitakin raunioita, jotka sijaitsevat rauniokummun itäosassa. Löytöihin lukeutuu myös egyptiläis- ja roomalaiskauden rakennusten jäänteitä sekä nekropoliita. Sieltä on löydetty muun muassa kuningatar Kaman/Karomaman, Osorkon IV:n äidin, hauta.
Love (The Beatlesin albumi)

| Love The Beatles |
| --- | --- | --- |

Kokoelmalevyn tiedot
 Äänitetty : 1963–1969, 2004–2006
 Julkaistu: 20. marraskuuta 2006
 Tuottaja(t): George Martin, Giles Martin
 Tyylilaji: Rock
 Kesto: 78.39
 Levy-yhtiö: Apple, Capitol EMI
The Beatlesin muut julkaisut
| The Capitol Albums, Volume 2 2006 | Love 2006 | The Beatles Stereo Box Set 2009 |
Love on The Beatles-yhtyeen kokoelma-albumi, joka julkaistiin marraskuussa 2006. Albumi sisältää 26 yhtyeen hittiä ja suurin osa sen kappaleista on John Lennonin ja Paul McCartneyn työstämiä.
Albumin tuotantoon on osallistunut George Martinin lisäksi myös hänen poikansa Giles Martin. Albumi on itse asiassa tuotettu Cirque du Soleil'n samannimistä esitystä varten. Uudelleensovitetut kappaleet toimivat esityksen tarinan pohjana ja taustamusiikkina.
Kappaleet

Kaikki kappaleet Lennon/McCartney jollei toisin ilmoitettu.
Because – 2.44
Get Back – 2.05
Glass Onion – 1.20
Eleanor Rigby / Julia (transition) – 3.05
I Am the Walrus – 4.28
I Want to Hold Your Hand – 1.26
Drive My Car / The Word / What You’re Doing – 1.54
Gnik Nus – 0.55
Something (George Harrison) / Blue Jay Way (transition) – 3.29
Being for the Benefit of Mr. Kite! / I Want You (She's So Heavy) / Helter Skelter – 3.22
Help! – 2.18
Blackbird / Yesterday – 2.31
Strawberry Fields Forever – 4.31
Within You Without You / Tomorrow Never Knows (Harrison, Lennon/McCartney) – 3.07
Lucy in the Sky with Diamonds – 4.10
Octopus's Garden – 3.18 (säv. Richard Starkey)
Lady Madonna – 2.56
Here Comes the Sun (Harrison) / The Inner Light (transition) – 4.18
Come Together / Dear Prudence / Cry Baby Cry (transition) – 4.45
Revolution – 2.14
Back in the U.S.S.R. – 1.54
While My Guitar Gently Weeps – 3.46 (säv. Harrison)
A Day in the Life – 5.08
Hey Jude – 3.58
Sgt. Pepper’s Lonely Hearts Club Band (Reprise) – 1.22
All You Need Is Love – 3.38
Less Days Left Until the Final Rest

| Less Days Left Until the Final Rest Dead in the Water |
| --- | --- | --- |

EP-levyn tiedot
 Äänitetty : kesä–heinäkuu 2003, Tampere
 Julkaistu: 9. syyskuuta 2003
 Formaatti: CD, LP
 Tuottaja(t): Dead in the Water
 Tyylilaji: hardcore punk, doom metal
 Kesto: 19.11
 Levy-yhtiö: Thrash and Burn, Winter Records
Dead in the Waterin muut julkaisut
| Dead in the Water 2002 | Less Days Left Until the Final Rest 2003 | Echoes... in the Ruins 2007 |
Less Days Left Until the Final Rest on suomalaisen doom metal -yhtyeen Dead in the Waterin toinen EP-levy. Se julkaistiin vuonna 2003 levymerkillä Thrash and Burn.
Joulukuussa 2003 Winter Records julkaisi albumista 10" vinyylipainoksen.
Kappaleet

Kaikki kappaleet kirjoittanut Dead in the Water.
Part I – Insanity Lies Beneath the Skin – 3.03
Part II – Dawn of the Saddest Day – 2.54
Less Days Left Until the Final Rest – 3.35
Path of the Hollow Figures – 4.07
Part III – In the Reflection of the Failure – 5.32
Kokoonpano

Marko Lönnqvist – laulu
Pasi Lehtinen – kitara, laulu
Markus Maltari – kitara
Toni Eiskonen – basso
Lauri Kero – rummut
Kokoonpano > Muut tekijät

Marko Saarinen – grafiikka
Mikko Ingman – äänittäjä, miksaaja, masteroija
Arvostelut

Desibeli.net:
Imperiumi: 9/10
Aiheesta muualla

Albumi Less Days Left Until the Final Rest Encyclopaedia Metallum -sivustolla (englanniksi)
Less Days Left Until the Final Rest discogs.com -sivustolla
Luettelo Unkarin puolueista

Tämä on luettelo Unkarin puolueista, jotka ovat vaikuttaneet Unkarin politiikassa. Suurin puolue maan parlamentissa (unk. Országgyűlés) on määräenemmistöinen Fidesz – Unkarin kansalaisliitto, suurimman oppositiopuolueen ollessa Unkarin sosialistinen puolue.
Unkarin parlamentissa tai Euroopan parlamentissa edustetut puolueet

| Puolue> Logo | Puolue> Logo | Puolue> Nimi | Politiikka> Lyhenne | Politiikka> Puheenjohtaja | Politiikka> Asemointi | Politiikka> Ideologia | Jäsenet> Unkarin parlamentti | Jäsenet> Euroopan parlamentti | Jäsenet>  | Jäsenet>  | Jäsenet>  |
| --- | --- | --- | --- | --- | --- | --- | --- | --- | --- | --- | --- |
|  |  | Fidesz – Unkarin kansalaisliitto Fidesz - Magyar Polgári Szövetség | Fidesz | Viktor Orbán | oikeisto | kansalliskonservatismi, kristillisdemokratia | 117 / 199  | 12 / 21  |  |  |  |
|  |  | Liike paremman Unkarin puolesta Jobbik Magyarországért Mozgalom | Jobbik | Péter Jakab | oikeisto | nationalismi, konservatismi | 17 / 199  | 1 / 21  |  |  |  |
|  |  | Kristillisdemokraattinen kansanpuolue Kereszténydemokrata Néppárt | KDNP | Zsolt Semjén | oikeisto | kristillisdemokratia, arvokonservatismi | 16 / 199  | 1 / 21  |  |  |  |
|  |  | Unkarin sosialistinen puolue Magyar Szocialista Párt | MSZP | Bertalan Tóth | keskusta-vasemmisto | sosiaalidemokratia, demokraattinen sosialismi | 15 / 199  | 1 / 21  |  |  |  |
|  |  | Demokraattinen koalitio Demokratikus Koalíció | DK | Ferenc Gyurcsány | keskusta-vasemmisto | sosiaaliliberalismi, eurooppalainen federalismi | 9 / 199  | 4 / 21  |  |  |  |
|  |  | Politiikka voi olla erilaista Lehet Más a Politika | LMP | Erzsébet Schmuck | keskusta-vasemmisto | ympäristöliike, vihreä liberalismi | 6 / 199  | 0 / 21  |  |  |  |
|  |  | Vuoropuhelu Párbeszéd | Párbeszéd | Gergely Karácsony | keskusta-vasemmisto | punavihreys, feminismi | 5 / 199  | 0 / 21  |  |  |  |
|  |  | Yhdessä Együtt - A Korszakváltók Pártja | Együtt | Gordon Bajnai | keskusta | sosiaaliliberalismi, liberalismi | 1 / 199  | 0 / 21  |  |  |  |
|  |  | Unkarin liberaalipuolue Magyar Liberális Párt | MLP | Anett Bősz | keskusta-oikeisto | liberalismi, EU-myönteisyys | 1 / 199  | 0 / 21  |  |  |  |
|  |  | Momentum Momentum Mozgalom | Momentum | András Fekete-Győr | keskusta | radikaali keskustalaisuus, liberalismi | 0 / 199  | 2 / 21  |  |  |  |
Ludwig Trepte

| Ludwig Trepte |
| --- | --- |
 Trepte vuonna 2017
Henkilötiedot
Syntynyt: 17. toukokuuta 1988 (ikä 36) Itä-Berliini, Itä-Saksa
Ammatti:  näyttelijä
Puoliso:  Deborah (vih. 2011)
Lapset:  yksi
Aiheesta muualla
IMDb 
AllMovie
Ludwig Trepte (s. 17. toukokuuta 1988 Itä-Berliini, Itä-Saksa) on saksalainen televisio- ja elokuvanäyttelijä, joka tunnetaan kansainvälisesti parhaiten pääroolistaan Viktor Goldsteinina vuoden 2013 televisiosarjassa Sodan sukupolvi ja merkittävästä roolistaan Alex Edelinä saksalaisessa vuoden 2015 minisarjassa Deutschland 83.
Elämä

Ludwig Trepten isä on Stephan Trepte, joka oli itäsaksalaisen rockyhtyeen Lift jäsen. Hän ei saanut virallista draamakoulutusta ja aloitti näyttelijänuransa 12-vuotiaana, kun hän esiintyi vuoden 2001 saksalaisessa minisarjassa Beim nächsten Coup wird alles anders.
Trepte on naimisissa ja asuu Berliinissä vaimonsa Deborahin ja vuonna 2011 syntyneen tyttärensä kanssa.
Aiheesta muualla

Kuvia tai muita tiedostoja aiheesta Ludwig Trepte Wikimedia Commonsissa
Lily Cole

| Lily Cole> Lily Luahana Cole |
| --- | --- |
 Lily vuonna 2013
Henkilötiedot
Syntynyt: 27. joulukuuta 1987 (ikä 36) Torquay, Devon, Englanti
Ammatti:  näyttelijä, malli
Puoliso:  Kwame Ferreira 2012–
Lapset:  3
Muut tiedot
Aktiivisena:  2001–
Aiheesta muualla
Kotisivu
Mallina muotinäytöksessä helmikuussa 2007.
Toronton elokuvajuhlilla 2009.
Lily Luahana Cole (s. 27. joulukuuta 1987 Torquay, Devon) on brittiläinen huippumalli ja näyttelijä.
Colen mallinura alkoi 14-vuotiaana Benjamin Hartin huomattua hänet kadulla Lontoon Sohossa. Hän on esiintynyt useissa tunnetuissa julkaisuissa, kuten Voguen ja V:n kansikuvissa. Vuonna 2008 hän kiinnitti julkista huomiota esiintymällä alasti Ranskan Playboy-lehden kuvasarjassa. Lisäksi Cole on esiintynyt useiden yritysten, kuten Longchampin, Anna Suin, Rimmelin ja Cacharelin mainoksissa. Hän on työskennellyt muun muassa Alexander McQueenin, Chanelin, Louis Vuittonin, Jean Paul Gaultierin ja Moschinon mallina.
Cole on näytellyt muutamassa elokuvassa alkaen sivuroolista Tyttökoulu St. Trinian’sissa vuodelta 2007. Hänen ensimmäinen pääroolinsa oli Valentina vuoden 2009 elokuvassa The Imaginarium of Doctor Parnassus. Vuonna 2011 Colella oli toinen naispääosa kauhuelokuvassa The Moth Diaries.
Cole on opiskellut taidehistoriaa Cambridgen yliopistossa.
Valikoitu filmografia

Tyttökoulu St. Trinian’s (2007)
The Imaginarium of Doctor Parnassus (2009)
Rage (2009)
There Be Dragons (2011)
The Moth Diaries (2011)
Lumikki ja metsästäjä (2012)
Star Wars: The Last Jedi (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Lily-cole.org
Lily Cole Internet Movie Databasessa. (englanniksi)
Liu Shiying

| Mitalit | Mitalit | Mitalit |  |
| --- | --- | --- | --- |
|  Liu Shiying vuonna 2019. |  Liu Shiying vuonna 2019. |  Liu Shiying vuonna 2019. |  |
Maa:   Kiina
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | keihäänheitto |  |
| MM-kilpailut  | MM-kilpailut  | MM-kilpailut  |  |
|  Hopeaa | Doha 2019 | keihäänheitto |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | keihäänheitto |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Wuhan 2015 | keihäänheitto |  |
|  Hopeaa | Bangkok 2023 | keihäänheitto |  |
Liu Shiying (s. 24. syyskuuta 1993) on kiinalainen keihäänheittäjä ja olympiavoittaja. Hänen henkilökohtainen ennätyksensä on Shaoxingissä 15. syyskuuta 2020 heitetty 67,29 metriä.
Liu saavutti hopeaa alle 20-vuotiaiden maailmanmestaruuskilpailuissa 2012 tuloksella 59,20. Hän voitti samana vuonna alle 20-vuotiaiden Aasian-mestaruuden tuloksella 53,02. Hän voitti kultamitalin Wuhanissa järjestetyissä Aasian-mestaruuskilpailuissa 2015 heitettyään parhaalla heitollaan 61,33 metriä. Liu paransi samalla Li Lingwein kaksi vuotta aiemmin tekemää kisaennätystä 68 senttimetrillä. Rio de Janeiron olympialaisissa 2016 hän karsiutui loppukilpailusta. Hän heitti toukokuussa 2017 Kawasakissa tuolloisen Aasian ennätyksen 66,47. Lontoon MM-kilpailuissa 2017 hän sijoittui kahdeksanneksi. Hän voitti kultaa Jakartan Aasian kisoissa 2018 tuloksella 66,09.
Vuonna 2019 Liu voitti Pihtiputaan Keihäskarnevaalien naisten kilpailun 65,09 metriä kantaneella heitollaan. Hän saavutti samana vuonna hopeaa Dohan MM-kilpailuissa tuloksella 65,88. Tokion olympialaisissa vuonna 2021 Liu voitti olympiakultaa tuloksella 66,34. Eugenen MM-kilpailuissa 2022 hän sijoittui neljänneksi tuloksella 63,25. Seuraavana vuonna hän saavutti hopeaa Bangkokin Aasian-mestaruuskilpailuissa tuloksella 61,51 ja oli kuudes Budapestin MM-kilpailuissa.
Aiheesta muualla

Liu Shiying Kansainvälinen yleisurheiluliitto. (englanniksi)
Lidingöbanan

| Lidingönrata |
| --- | --- |
 Lidingönradan vaunu Lidingön sillalla lokakuussa 2015
Perustiedot
Reitti:  Ropsten–Gåshagan laituri
Avattu:  1914
Liikenne
Liikennöitsijä(t):  Veolia Transport (2000–2012) Arriva Sverige AB (2012–2013) Stockholms Spårvägar (2015)
 pikaraitiotie 
Tekniset tiedot
Pituus:  9,2 km
Raiteiden lkm:  valtaosin 1
Raideleveys:  1 435 mm
Sähköistys:  kyllä
Sallittu nopeus:  80 km/h
Liikenteenohjaus
Kulunvalvonta:  ATC
Nyt jo romutetun raitiovaunumallin edustaja Kottlan pysäkillä Lidingönradalla
Lidingönrata eli ruotsiksi Lidingöbanan on pikaraitiotie Tukholmassa ja Lidingössä, Ruotsissa, Ropstenin ja Gåshagan laiturin välillä. Rata kulkee enimmäkseen Lidingön saaren eteläosassa.
Lidingönrata on yksi neljästä Tukholman alueen raitiotiejärjestelmästä. Niiden joukossa sille ominaista on etenkin yksiraiteisuus, sillä muiden ratojen ollessa kokonaan kaksiraiteisia Lidingönradalla on vain yksittäisiä kaksiraideosuuksia ohituspaikkojen ohella. Se on lähempänä pikaraitiotietä kuin kaupunkiraitiotietä, koska raidejärjestelmä on tavallisen rautatien kaltainen ja kulkee pääsääntöisesti muusta liikenteestä täysin erillään omassa maastokäytävässään. Lidingönrata olikin muodollisesti virallisen ruotsalaisen luokituksen mukaan itse asiassa rautatie aina alkuvuoteen 2009 asti, mutta sen jälkeen hallinnollisesti rata on ollut raitiotie.
Rata suljettiin liikenteeltä perusteellisen uudelleenrakennuksen vuoksi kahden vuoden ajaksi 21.6.2013−24.10.2015 välillä. Radan tukirakenteet ja kiskot vaihdettiin. Varikkorakennus purettiin kokonaan, ja samalle paikalle rakennettiin nykyaikaiset vaatimukset täyttävä, entistä suurempi varikko. Asemat ja pysäkit saneerattiin vastaamaan nykyisiä esteettömyysvaatimuksia ja yhteensopivaksi leveämmälle kalustolle (265 senttimetriä leveälle 240 senttimetrin sijaan). Joillekin osuuksille rakennettiin kaksoisraide. Pysäkki Gåshaga siirrettiin lähemmäksi entistä Talluddenin pysäkkiä, joka taas poistettiin kokonaan.
Nimellä Lidingöbanan tunnetun radan toiminnan aloitti Stockholm-Södra Lidingöns Järnväg -rautatieyhtiö. Rataosalla henkilökuljetuksiin on aina käytetty raitiovaunuja, mutta Lidingönradalla on ollut myös tavaraliikennettä. Tavaraliikenne radalla väheni 1970-luvulle tultaessa ja lakkasi kokonaan vuonna 1982 kun radan varressa olleet margariinitehdas ja öljyvarasto purettiin. Tämän lisäksi Lidingössä sijaitseva AGA:n tehdas siirtyi maantiekuljetuksiin. Laajimmillaan Lidingönradan rataverkko ulottui Tukholman puolella Humlegårdeniin saakka. Lidingönradalta oli yhteys päärautatieverkostoon Värtabananin kautta. Lidingön puolella oli myös pohjoinen rataosuus, joka päättyi Kyrkvikeniin. Tämä rataosuus suljettiin vuonna 1971.
Lidingönrata kulkee vanhan Lidingön sillan yli. Terässilta on vuodelta 1925, ja se on huonossa kunnossa. Vuoden 2020 jälkeen silta on tarkoitus korvata uudella Pikku-Lidingön sillalla, ja samalla yhdistää Keskustaraitiotiehen Norra Djurgårdenin kautta. Tällä tavoitellaan vaihdotonta yhteyttä Lidingönradalta T-Centraleniin.
Peruskorjaus

Lidingönrata oli suljettuna 21. kesäkuuta 2013 ja 25. lokakuuta 2015 välisen ajan perusteellisen korjauksen vuoksi, jolloin radan tuki- ja päällisrakenteet uusittiin ja kulunvalvontajärjestelmää täydennettiin ja päivitettiin. Pysäkit purettiin ja rakennettiin moderneiksi, nykyaikaiset esteettömyysvaatimukset täyttäviksi ja yhteensopiviksi muiden Tukholmassa käytössä olevien 265 senttimetriä leveiden vaunujen kanssa. Aiemmin vaunujen enimmäisleveys oli rajoitettu 240 senttimetriin. Peruskorjauksen aikana SL hankki seitsemän kappaletta 2,65 metriä leveitä ja 40 metriä pitkiä A36-raitiovaunuja, jotka ovat Poikittaisradan A35-vaunun pidennetty muunnelmaversio. Varikko purettiin ja rakennettiin uudelleen samalle paikalle, ja se mahdollistaa nyt kolmenkymmenen 40-metrisen vaunun säilyttämisen ja huollon, mutta koko kapasiteettia ei ole otettu vielä käyttöön. Tulevaisuudessa se mahdollistaa myös Keskustaraitiotien vaunujen säilyttämisen.
Radan kapasiteetin lisäämiseksi ja häiriöherkkyyden vähentämiseksi radalle rakennettiin kaksi kaksoisraideosuutta: yksi Skärsätran ja Kottlan pysäkkien välille ja toinen Käppalan ja päätepysäkki Gåshagan laiturin välille. Lisäksi kaikki pysäkit ovat kaksiraiteisia mahdollistaen junan kohtaamisen. Ainoat yksiraiteiset pysäkit Talludden ja Gåshaga korvattiin niiden väliin rakennetulla uudella pysäkillä, jonka nimi on Gåshaga. AGA:n kohdalla rataa siirrettiin lähemmäksi Södra Kungsvägeniä ja laajennettiin kaksiraiteiseksi, jotta uudelle, isommalle varikolle saatiin tarpeeksi tilaa.
Linjat

Lidingönradalla on yksi linja, jolla on neljätoista asemaa alkaen Ropstenista Koillis-Tukholmasta päättyen Gåshaga bryggaan kaakkoiseen Lidingöön. Ropstenissa on vaihtomahdollisuus metron punaiseen linjaan 13, ja Gåshaga bryggalla voi vaihtaa Waxholmsbolagetiin saaristoveneisiin.
| Linja | Osuudet | Pituus | Asemia |
| --- | --- | --- | --- |
| 21 | Ropsten–Gåshagan laituri | 9,2 km | 13 |